EkBass/fiwiki-20250220-pages-articles huggingface dataset:
S/S Johanna Oelssner

S/S Johanna Oelssner oli alun perin saksalaisomistuksessa ollut rahtihöyrylaiva, jonka Venäjän laivasto otti haltuunsa ensimmäisen maailmansodan puhjettua. Est-nimen saanut laiva joutui 16. lokakuuta 1917 Suomenlahdella Inkoon saariston edustalla saksalaisen sukellusvene UC-60:n upottamaksi. Laivan miehistö onnistui pakenemaan sitä ennen laivasta pelastusveneellä. Myöhemmin kun laivan hiililastia nostettiin heinäkuussa 1921 yksi sukeltaja menehtyi onnettomuudessa.Inkoon pitäjä. Historiaa ja kertomuksia menneiltä ajoilta : Höyrylaiva Johanna Oelssner / EstHylyt.net : EstWrecksite.eu : Johanna Oelssner SS (1912~1914) Est SS (+1917) Kivihiililastissa Englannista tulossa ollut S/S Johanna Oelssner / Est joutui Inkoon saariston luona saksalaisen sukellusveneen takaa-ajamaksi. Sukellusvene onnistui lopulta upottamaan laivan tykkitulella, mutta laivan miehistö onnistui sitä ennen pakenemaan. Johanna Oelssner / Est-laivan nostoa alettiin suunnitella maailmansodan päätyttyä, sillä laiva oli vaurioitunut vain lievästi ja laivassa oli noin 2 400 tonnin lasti Walesin hiiltä. Heinäkuussa 1921 Helsingin Meripelastusyhtiön pelastuslaiva Ahti II saapui uppoamispaikalle. Pelastuslaivassa oli Suomen ainoa höyrykoneen käyttämä ilmapumppu, joka tuotti ilmaa ilmasäiliöön jopa kuudelle yhtäaikaiselle sukeltajalle. Laivalla oli myös kaksi nostokauhaa kivihiililastin nostoa varten. Pelastustöiden aikana sukeltaja Matti Mikkonen menehtyi merenpohjassa Bärönsalmessa 24. heinäkuuta 1921 ilmaletkun jouduttua epäkuntoon. Kivihiililastin nosto alkoi elokuussa 1921 ja ennen syysmyrskyjä saatiin nostettua 600 tonnia hiiltä. Nostotyöt jäivät kuitenkin sittemmin kesken ja Johanna Oelssner / Est-laivan hylky jäi merenpohjaan noin 35 metrin syvyyteen, jossa se makaa kyljelleen kallistuneena. Unohduksiin jäänyt hylky löydettiin uudestaan 1990-luvun alussa Teredo Navaliksen sukeltajien toimesta ja paikallisen kalastajan antaman vihjeen perusteella. S/S Johanna Oelssner oli rakennettu Oder Werken telakalla Stettinissä Saksassa 1912. Laivan pituus oli 78 metriä ja leveys 11,6 metriä. Vetoisuus oli 426 bruttorekisteritonnia. Laiva saavutti 10 solmun nopeuden trippelihöyrykoneellaan. == Lähteet == Luokka:Höyrylaivat Luokka:Suomenlahden hylyt Luokka:Inkoon historia
Karl Allan Knut Schulman

Karl (Carl) Allan Knut Schulman (13. tammikuuta 1860 Porvoon pitäjä – 7. toukokuuta 1892 Bogorodits, Tulan kuvernementti) oli suomalainen agronomi, tilanomistaja ja valtiopäivämies.Biografiasampo: Alexander Leonard Carl Schulman Viitattu 1.8.2021. Schulmanin vanhemmat olivat kenraaliluutnantti Alexander Leonard Carl Schulman ja Paulina Glansenstierna ja puoliso vuodesta 1884 Anna Alexandra Carolina Stierncreutz (k. 1923), kontra-amiraali Zakarias Alexander Stjerncreutzin tytär.Geni: Carl Allan Knut Schulman Viitattu 1.8.2021.Adliga ätten Schulman nr 176, Tab 16 Viitattu 1.8.2021. Schulman oli aatelissäädyssä edustaja valtiopäivillä 1885.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419-1424. Schulmanin veljiä olivat kenraalimajurit Hugo Schulman ja Carl Fredrik Schulman sekä everstiluutnantti Carl Rudolf Christer Schulman. Hänen velipuolensa oli kenraaliluutnantti Carl August Schulman. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1860 syntyneet Luokka:Vuonna 1892 kuolleet
Albert Martin

Albert Martin oli brittiläinen purjehtija. Hän kuului Lontoon kesäolympialaisissa 1908 Ison-Britannian Heralla olympiakultaa voittaneeseen joukkueeseen 12 metrin luokassa. == Lähteet == Luokka:Brittiläiset kilpapurjehtijat Luokka:Brittiläiset olympiavoittajat Luokka:Syntymävuosi puuttuu Luokka:Kuolinvuosi puuttuu
Epävirallinen linja

Epävirallinen linja on Arto Koskisen ohjaama, käsikirjoittama ja leikkaama suomalainen dokumenttielokuva vuodelta 2013. Elokuva käsittelee Viron itsenäistymistä, Tuglas-seuran vaikutusta itsenäistymisprosessiin sekä Suomen valtion linjauksia Viron itsenäistymistä kohtaan. == Lähteet == Luokka:Vuoden 2013 suomalaiset elokuvat Luokka:Suomalaiset dokumenttielokuvat
Georg Otto Segerstråle

Georg Otto Segerstråle (2. heinäkuuta 1860 Helsinki – 18. syyskuuta 1914 Tukholma) oli suomalainen juristi ja valtiopäivämies.Ylioppilasmatrikkeli 1853–1899: Segerstråle Georg Otto Viitattu 1.8.2021. Segerstrålen vanhemmat olivat kapteeni Claes Otto Segerstråle ja Elisabeth Constance von Born ja puoliso vuodesta 1886 Karin Johanna Lovisa Tavaststjerna. Segerstråle tuli ylioppilaaksi Porvoossa 1877, suorittí oikeustutkinnon 1882 ja sai varatuomarin arvon 1884. Hän oli asianajaja Turussa vuodesta 1890 ja tilanomistaja ja asianajaja Ruotsissa vuodesta 1905. Segerstråle oli aatelissäädyssä edustaja valtiopäivillä 1885.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419-1424. Virka- ja valtiopäivämiehet Claes Samuel Segerstråle ja Johan Viktor Segerstråle olivat Georg Otto Segerstrålen veljiä,Ylioppilasmatrikkeli 1853–1899: Segerstråle Claes Samuel Viitattu 1.8.2021. Ylioppilasmatrikkeli 1853–1899: Segerstråle Johan Viktor Viitattu 1.8.2021. samoin kuin opettaja ja valtiopäivämies Knut Albert Segerstråle.Ylioppilasmatrikkeli 1853–1899: Segerstråle Knut Albert Viitattu 1.8.2021. ==Lähteet== Luokka:Suomalaiset juristit Luokka:Suomalaiset asianajajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1860 syntyneet Luokka:Vuonna 1914 kuolleet
David Dunlop

David Dunlop (22. joulukuuta 1859 Rhu, Argyll ja Bute, Skotlanti – 3. syyskuuta 1931 Prestwick, Etelä-Ayrshire, Skotlanti) oli brittiläinen purjehtija. Hän kuului Lontoon kesäolympialaisissa 1908 Ison-Britannian Heralla olympiakultaa voittaneeseen joukkueeseen 12 metrin luokassa. == Lähteet == Luokka:Brittiläiset kilpapurjehtijat Luokka:Brittiläiset olympiavoittajat Luokka:Vuonna 1859 syntyneet Luokka:Vuonna 1931 kuolleet
Welcome 2 America

Welcome 2 America on Princen postuumisti julkaistu albumi, joka julkaistiin 30. heinäkuuta 2021. == Kappaleet == # # # # # # # # # # # # == Lähteet == Luokka:Princen albumit Luokka:Vuoden 2021 albumit
Gerald Tait

Thomas Gerald Tait (7. marraskuuta 1866 Campbeltown, Argyll ja Bute, Skotlanti – 19. joulukuuta 1938 Glasgow, Skotlanti) oli brittiläinen purjehtija. Hän kuului Lontoon kesäolympialaisissa 1908 Ison-Britannian Heralla olympiakultaa voittaneeseen joukkueeseen 12 metrin luokassa. == Lähteet == Luokka:Brittiläiset kilpapurjehtijat Luokka:Brittiläiset olympiavoittajat Luokka:Vuonna 1866 syntyneet Luokka:Vuonna 1938 kuolleet
Andrew Wilson (uimari)

Andrew Wilson (s. 16. syyskuuta 1993) on yhdysvaltalainen uimari, olympiavoittaja ja maailmanmestari, joka on erikoistunut rintauintiin ja saavuttanut arvokisamitaleja Yhdysvaltain sekauintiviestijoukkueiden jäsenenä. Wilson voitti Tokion kesäolympialaisissa 2020 kultaa 4 × 100 metrin sekauintiviestissä, jossa hän ui alkuerissä mutta ei loppukilpailussa. Lisäksi Wilson sijoittui Tokiossa 100 metrin rintauinnissa kuudenneksi ja 200 metrin rintauinnissa 17:nneksi sekä ui alkuerissä Yhdysvaltain 4 × 100 metrin sekauinnin sekaviestijoukkueessa, joka oli loppukilpailussa viides. Gwangjun pitkän radan MM-kilpailuissa 2019 Wilson ui hopealle Yhdysvaltain 4 × 100 metrin sekauintiviestissä ja 4 × 100 metrin sekauinnin sekaviestissä. Hangzhoun lyhyen radan MM-kilpailuissa 2018 Wilson oli mukana Yhdysvaltain 4 × 100 metrin ja 4 × 50 metrin sekauintiviestijoukkueissa jotka saavuttivat kultaa ja hopeaa. Tyynenmeren-mestaruuskilpailuissa 2018 hän voitti kultaa 4 × 100 metrin sekauintiviestissä.OlympediaKansainvälinen uimaliitto == Lähteet == * * Profiili Kansainvälinen uimaliitto === Viitteet === Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1993 syntyneet Luokka:Elävät henkilöt
Nykerönenäapina

Nykerönenäapina eli Pystynenäapina (Simias concolor) on lehtiapinoiden alaheimoon kuuluva äärimmäisen uhanalainen apinalaji. Se on Simias-suvun ainoa tunnettu laji; aiemmin se luokiteltiin nenäapinan kanssa Nasalis-sukuun. Nykerönenäapina on noin puoli metriä pitkä, ja toisin kuin useimmilla heimotovereillaan, sen häntä on lyhyempi kuin vartalo, noin 15 cm. Naaraat painavat noin 7 kg ja urokset ovat jonkun verran suurempia. Kaksi kolmasosaa nykerönenäapinoista on mustia, noin kolmannes vaaleanruskeita. Nykerönenäapinoita tavataan Mentawaisaarilla Indonesiassa suometsissä ja alankoalueiden sademetsissä, sekä saarten sisäosien kukkulan rinteiden ikimetsissä. Vuonna 2018 arvioitiin, että tämä laji on maailman 25 uhanalaisimman apinalajin joukossa. == Lähteet == Luokka:Lehtiapinat Luokka:Uhanalaiset nisäkkäät
Bengta

Bengta on ruotsalainen naisen etunimi. Se on muunnelma latinalaisesta naisennimestä Benedicta, joka vastaa miehennimeä Benedictus ja merkitsee ’siunattua’. Ruotsissa Bengta on ollut yleinen nimi Skånessa, mutta Suomessa se on jäänyt harvinaiseksi. Digi- ja väestötietoviraston mukaan Bengta-nimisiä naisia on vuoteen 2021 mennessä tilastoitu noin 10–25. Bengta lisättiin suomenruotsalaiseen almanakkaan vuonna 1973. Nimipäivä on 21. maaliskuuta.Lempiäinen 2004, s. 61. ==Lähteet== Luokka:Etunimet
Regan Smith

Regan Smith (s. 9. helmikuuta 2002) on yhdysvaltalainen uimari, joka on saavuttanut kaksi olympiakultaa ja kaikkiaan kahdeksan olympiamitalia sekä voittanut viisi maailmanmestaruutta pitkälä radalla ja neljä maailmanmestaruutaa lyhyellä radalla. Hän on menestynyt pääasiassa selkäuinnissa mutta saavuttanut henkilökohtaisen olympiamitalin myös perhosuinnissa. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 2002 syntyneet Luokka:Elävät henkilöt
Annie Lazor

Annie Lazor (s. 17. elokuuta 1994) on yhdysvaltalainen uimari, joka on 200 metrin rintauinnissa saavuttanut olympiapronssin ja voittanut lyhyen radan maailmanmestaruuden. Lazor saavutti Toronton Pan-Amerikan kisoissa 2015 pronssia 200 metrin rintauinnissa ajalla 2.26,23. Hän voitti saman matkan lyhyen radan maailmanmestaruuden Hangzhoussa 2018 ajalla 2.18,32. Hän voitti Liman Pan-Amerikan kisoissa 2019 kultaa 100 metrin rintauinnissa ajalla 1.06,94, 200 metrin rintauinnissa ajalla 2.21,40 ja 4 × 100 metrin sekauintiviestissä. Vuonna 2021 järjestetyissä Tokion olympialaisissa hän saavutti 200 metrin rintauinnissa pronssia ajalla 2.20,84. Melbournen lyhyen radan MM-kilpailuissa 2022 hän sai hopeaa naisten 4 × 50 metrin sekauintiviestissä. == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1994 syntyneet Luokka:Elävät henkilöt
Rainer Vuorio

Emerik Filibert Rainer Vuorio, sukunimi vuoteen 1877 ForsbergNimenmuutos, Finlands Allmänna Tidning, 08.03.1877, nro 56, s. 3, Kansalliskirjaston digitaaliset aineistot (14. syyskuuta 1856 Leppävirta – 8. huhtikuuta 1916 Helsinki) oli suomalainen varatuomari, hovineuvos ja Metsähallituksen kamreeri. Hän oli tunnettu myös tenorilaulajana.Ylioppilasmatrikkeli 1853–1899Kuolleita, Uusi Suometar, 09.04.1916, nro 97, s. 7, Kansalliskirjaston digitaaliset aineistotRainer Vuorio, Helsingin Sanomat, 09.04.1916, nro 98 A, s. 7, Kansalliskirjaston digitaaliset aineistotRainer Vuorio, Metsätaloudellinen aikakauskirja, 01.05.1916, nro 5, s. 28, Kansalliskirjaston digitaaliset aineistotGeni.com : Emerik Filibert Rainer Vuorio (Forsberg) Vuorion vanhemmat olivat nimismies Karl Wilhelm Forsberg ja Johanna Karolina Ehnberg. Hän pääsi ylioppilaaksi 1875 Helsingin ruotsalaisen normaalilyseon suomalaiselta osastolta ja suoritti Helsingin yliopistossa yleisen oikeustutkinnon 1881. Vuorio sai varatuomarin arvon 1884. Vuorio oli aluksi kanslistina yleisten rakennusten ylihallituksessa ja sitten Suomen senaatin talousosastolla ylimääräisenä kopistina 1884 ja senaatin oikeusosastolla ylimääräisenä kopistina 1884–1890. Hän oli Metsähallituksen kamreerina vuodesta 1890 alkaen ja hän sai hovineuvoksen arvon 1907. Vuorio toimi myös Helsingin kaupungin terveydenhuoltolautakunnan sihteerinä parinkymmenen vuoden ajan. Rainer Vuorio kuoli huhtikuussa 1916 59-vuotiaana keuhkokuumeeseen. Vuorio oli opiskeluvuosistaan lähtien Muntra Musikanter- mieskuoron jäsenenä ja hän esiintyi kuoron konserteissa solistina. Hän osallistui solistina kuoron Tukholmaan, Kööpenhaminaan, Pietariin ja Pariisiin tekemiin konserttimatkoihin ja herätti kaikkialla huomiota lauluesityksillään. Vuorio oli 1870-luvulla myös avustajana Suomalaisen Oopperan esityksissä ja esiintyi pienissä osissa solistina. Vuorio oli myös Thérèse Hahlin johtaman sekakuoron jäsenenä ja hän liittyi vielä vuonna 1915 edellisenä vuonna perustettuun Laulu-Miehet-mieskuoroon.Heikki Klemetti : M. M:n Pariisin-matka. 50-vuotismuisto, Uusi Suomi, 18.06.1939, nro 161, s. 15, Kansalliskirjaston digitaaliset aineistot Rainer Vuorio oli naimisissa vuodesta 1890 Louise von Willebrandin (1866–1946) kanssa. Heidän poikansa asianajaja ja liikemies Rainer Vuorio (1901–1988) oli naimisissa kirjailija Anelma Vuorion, o.s. Kohonen kanssa ja he omistivat Hvitträskin ateljeekodin vuosina 1949-1968.Geni.com : Erik Rainer Johannes Vuorio == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset tenorit Luokka:Vuonna 1856 syntyneet Luokka:Vuonna 1916 kuolleet
Menseki

Menseki eli japanilainen numerosokkelo (, ’pinta-alalabyrintti’) on geometrinen pulmatehtävä, jossa tarvitaan matemaattis-loogista päättelykykyä. Pelissä on tavoitteena päätellä suorakulmion pinta-ala tai sivun pituus annettuja mittoja sekä päässälaskutaitoa hyödyntäen. Mensekit ovat suosittuja japanissa, ja pulmakirjoja on jo julkaistu suomeksikin. == Katso myös == * Nurikabe == Lähteet == Luokka:Japanilaiset pelit Luokka:Logiikkapelit
Teruo Nakamura

Teruo Nakamura (; synt. Attun Patalin; myös Suniuo; myöh. Lee Kuang-hui, ; 8\. lokakuuta 1919 – 15. kesäkuuta 1979) oli taiwanilaissyntyinen japanilainen sotilas, joka taisteli Keisarillisen Japanin armeijan riveissä toisessa maailmansodassa. Sodan loputtua hän jäi Indonesian Morotain saarelle eikä antautunut kuin vasta vuonna 1974 ollen näin viimeinen tunnettu sodan jälkeen antautumasta kieltäytynyt japanilaissotilas. Hän oli ollut erityksissä muusta maailmasta 30 vuotta. Antauduttuaan Nakamura sai Japanin valtiolta palkkarästeinä 38 279 jeniä, joka vastasi tuolloin Japanin itsepuolustusvoimien sotamiehen kuukauden palkkaa. Lisäksi hän sai 30 000 jeniä ”välttämättömiä kuluja” varten, jotta hänet olisi saatu kotiutettua Morotailta Taiwanille. Nakamura kuului Taiwanin amis-alkuperäiskansaan. Hän värväytyi Keisarillisen Japanin armeijaan vuonna 1943, ja hänet sijoitettiin Alankomaiden Itä-Intian, nykyisen Indonesian, Morotain saarelle hieman ennen kuin liittoutuneet valtasivat saaren syyskuussa 1944. Hänen julistettiin kuolleeksi marraskuussa 1944. Hänet löydettiin vasta vuonna 1974, jolloin hänet pidätettiin. Hän päätti palata Taiwaniin, jossa häneen viitattiin kiinankielisellä nimellä Lee Kuang-hui, jota hän ei ollut aikaismemin kuullut. Kuomintangin johtaman hallituksen vastaanotto ei ollut ystävällinen, koska häntä pidettiin japanilaismielisenä lojalistina. Myös Japanissa häneen suhtauduttiin eri tavalla kuin esimerkiksi Hirō Onodaan, joka oli syntyperältään japanilainen, toisin kuin Nakamura. Nakamura kuoli keuhkosyöpään vuonna 1979. == Lähteet == Luokka:Japanilaiset sotilaat Luokka:Vuonna 1919 syntyneet Luokka:Vuonna 1979 kuolleet
Originals (Princen albumi)

Originals on Princen postuumisti julkaistu albumi, joka julkaistiin 7. kesäkuuta 2019. == Kappaleet == # # # # # # # # # # # # # # # === Japanin & Targetin painoksen bonuskappale === # * == Lähteet == Luokka:Princen albumit Luokka:Vuoden 2019 albumit
Therèse Hahl

Alexandra Theresia (Therèse) Hahl, o. s. Decker (25. lokakuuta 1842 Helsinki – 21. lokakuuta 1911 Helsinki) oli suomalainen laulajatar.Geni.com : Alexandra Theresia Hahl (Decker)Therèse Hahl, Helsingin Sanomat, 22.10.1911, nro 244, s. 5, Kansalliskirjaston digitaaliset aineistot Hahlin vanhemmat olivat raatimies, kauppias Johan Alexander Decker (1802–1856) ja Therèse Johanna Sofia Weckman (1818–1903). Hän oli naimisissa maisteri, kuoronjohtaja, laulunopettaja ja tenorilaulaja Taavi Hahlin kanssa. Hahlin veli oli arkkitehti Theodor Decker. Therèse Hahl otti osaa oratorioiden esittämiseen ja muihin kuoroesityksiin ensin Fredrik Paciuksen ja myöhemmin Richard Faltinin johdolla sekä työskenteli yhdessä Bergbomin sisarusten Kaarlo ja Emilie Bergbomin kanssa Suomalaisessa Oopperassa. Hahl oli jäsenenä Zacharias Topeliuksen aloitteesta vuonna 1864 perustetussa Kevätyhdistyksessä (Vårföreningen), jota kutsuttiin Suomen ensimmäiseksi naiskuoroksi. Taavi Hahlin kuoltua Thérèse Hahl jatkoi tämän aloittaman sekakuoroille tarkoitetun Sävelistö-sarjan julkaisemista. Jean Sibelius kirjoitti vuonna 1902 kuorolaulun Hahlin kunniaksi ja myös Heikki Borenius ja Richard Faltin omistivat sävellyksiään hänelle. Kun Armas Järnefelt päätti esittää Tannhäuser-oopperan pääosin kotimaisin voimin, oli Hahl avustamassa häntä kuoroharjoituksissa.Unohtunutta kuorolaulumme vaiheista. 70 v. "Vårföreningin" ("Kevätyhdistyksen") perustamisesta, Suomen musiikkilehti, 01.04.1934, nro 4, s. 3, Kansalliskirjaston digitaaliset aineistot == Lähteet == Luokka:Suomalaiset laulajat Luokka:Vuonna 1842 syntyneet Luokka:Vuonna 1911 kuolleet
Piano and a Microphone 1983

Piano and a Microphone 1983 on Princen postuumisti julkaistu albumi, joka julkaistiin 21. syyskuuta 2018. == Kappaleet == # # # # # # # # # == Arvostelut == * Soundi: Levyarvio: Edesmenneen mestarin soitossa kuului alaston funk – Princen julkaisemattomien laulujen holvi on avautunut Viitattu 1.8.2021. == Lähteet == == Aiheesta muualla == * Luokka:Princen albumit Luokka:Vuoden 2018 albumit
Bente

Bente on etunimi, joka voi olla naisen tai miehen nimi. Sen lähtömuotona on ’siunattua’ merkitsevä latinalainen miehennimi Benedictus tai sen feminiininen vastine Benedicta. Digi- ja väestötietoviraston mukaan Suomessa on vuoteen 2021 mennessä tilastoitu noin 30–40 Bente-nimistä naista. Lisäksi tämä etunimi on ollut ainakin yhdellä miehellä. ==Nimipäivät== Norjassa Bente on yleinen naisennimi; siellä Bente viettää nimipäivää 8. lokakuuta. Miehennimi Bente sisältyy professori Pekka Sammallahden laatimaan pohjoissaamelaiseen nimipäiväkalenteriin (1997–). Siinä Benten nimipäivä on 21. maaliskuuta. ==Tunnettuja Bentejä== *Bente Clod (s. 1946), tanskalainen kirjailija *Bente Juncker (s. 1944), tanskalainen poliitikko *Bente Kvitland (s. 1974), norjalainen jalkapalloilija ja olympiavoittaja *Bente Nordby (s. 1974), norjalainen jalkapalloilija ja olympiavoittaja *Bente Pedersen (s. 1961), norjalainen kirjailija *Bente-Marit Sauramo (s. 1954), suomalainen oopperalaulaja *Bente Skari (s. 1972), norjalainen maastohiihtäjä ja olympiavoittaja ==Lähteet== Luokka:Etunimet
Musdamma

Musdamma on mesopotamialainen rakennusten jumala. Häntä kutsutaan "Enlilin suureksi rakentajaksi". Musdamma oli merkitykseltään vähäisempi jumala, jonka Enki-jumala asetti vastaamaan rakennushankkeista ja taloista.Jordan 2004, s. 207 == Lähteet == * Jordan, Michael: Dictionary of Gods and Goddesses. Facts On File Inc, 2004. ISBN 0-8160-5923-3 === Viitteet === Luokka:Mesopotamialaiset jumalat
Sörby borg

Sörby borg eli Sörbyn linna on muinaislinna Ruotsissa Öölannissa. Linnaa on etsitty pitkään mutta väärästä paikasta, ja se löytyi vuonna 2021. Linnan ääriviivat näkyvät maatutkalla. Alueelta on löytynyt uhrilahjoiksi tunnistettuja esineitä ja eläinten jäännöksiä. Niitä on ajoitettu vuosiin 400 eaa. – 1100 jaa. Linna on Öölannin suurin muinaislinna. Se sijaitsee Öölannin saaren keskiosassa kymmenkunta kilometriä Sörbyn kylästä Kvinnö-nimisellä paikalla kilometrin verran Bredsättran kylästä länteen. Se on mainittu lähteessä vielä 1700-luvulla.Yrjö Kokkonen, Ruotsista löydettiin 300 vuotta kateissa ollut esihistoriallinen linna, Yle.fi, uutiset 1.8.2021, viitattu 1.8.2021 Öölantilainen pappi Nicholaus Vallinus mainitsee linnan kirjoituksessaan vuonna 1703.Arkeologisk sensation – Ölands största fornborg hittad, Svt.se 1.8.2021, viitattu 1.8.2021 ==Lähteet== Luokka:Öölanti Luokka:Kalmarin läänin linnat Luokka:Ruotsin historia
Geštinanna

Geštinanna tai Gesˇtin-Ana oli sumerilaisten ktooninen jumalatar, ”taivaallinen viinirypäle”. Hän oli Dumuzin sisar ja Ningisidan puoliso. Geštinanna esiintyy tarinassa, jossa Dumuzi yrittää paeta kohtaloaan Inannan ja Ereškigalin kynsissä. Geštinannan talossa Dumuzi muuttuu gaselliksi ennen kuin hänet saadaan kiinni ja viedään alamaailmaan.Jordan 2004, s. 104 == Lähteet == * Jordan, Michael: Dictionary of Gods and Goddesses. Facts On File Inc, 2004. ISBN 0-8160-5923-3 === Viitteet === Luokka:Kirjoitustaidon jumalat Luokka:Mesopotamialaiset jumalattaret
Rudolf Augstein

Rudolf Karl Augstein (5. marraskuuta 1923 Hannover – 7. marraskuuta 2002 Hampuri) oli saksalainen toimittaja ja poliitikko. Hän perusti Der Spiegel -viikkolehden vuonna 1947. Augstein toimi vapaiden demokraattien liittopäiväedustajana marraskuusta 1972 tammikuuhun 1973. Hän oli The Timesin mukaan Saksan vaikutusvaltaisin journalisti viiden vuosikymmenen ajan. Kansainvälinen lehdistöinstituutti nimesi Augsteinin lehdistönvapauden sankariksi vuonna 2000. Vuonna 1962 Augstein oli pidätettynä 103 päivää. Häntä epäiltiin maanpetoksesta, koska lehdessä oli julkaistu yksityiskohtaisia tietoja Länsi-Saksan puolustusvoimista. Puolustusministeri Franz Josef Strauß joutui eroamaan, ja Adenauerin IV hallitus kaatui. 1980-luvulla Augstein osallistui laajakantoiseen kiistaan, joka koski holokaustin historiallisia tulkintoja ja saksalaisten menneisyyssuhdetta. Hän nimitti Kölnin yliopiston silloista historian professoria ”perustuslailliseksi natsiksi”. Augstein oli viisi kertaa naimisissa ja hänellä oli neljä lasta. ==Lähteet== Luokka:Saksalaiset toimittajat Luokka:Saksalaiset poliitikot Luokka:Vuonna 1923 syntyneet Luokka:Vuonna 2002 kuolleet
Luontosinfonia

Luontosinfonia on Marko Röhrin ohjaama ja käsikirjoittama suomalainen dokumenttielokuva vuodelta 2019. Elokuva on luonto- ja musiikkidokumentti Suomen luonnosta. Musiikin elokuvaan on säveltänyt Panu Aaltio ja se perustuu Röhrin ja Aaltion Suomi 100 -juhlavuotta varten säveltämään Järven tarina & Metsän tarina -konserttiin. Elokuvassa käytetyt kuvamateriaalit ovat pääosin peräisin Röhrin tuottamasta Metsän tarina (2012) ja ohjaamasta ja tuottamasta Järven tarina (2016) -elokuvista. == Lähteet == == Aiheesta muualla == * Luokka:Vuoden 2019 dokumenttielokuvat Luokka:Vuoden 2019 suomalaiset elokuvat Luokka:Suomalaiset dokumenttielokuvat
Juuan pitäjämuseo

Juuan pitäjämuseo on Juuan kunnassa sijaitseva kotiseutumuseo. Museo toimii pitäjän entisessä, vuonna 1825 rakennetussa lainajyvästössä eli pitäjänmakasiinissa. Useilla rakennuksen rakenneratkaisuilla pyrittiin suojaamaan arvokasta viljaa varkailta. Siksi viljasiiloissa on kaksinkertaiset seinät, katto on tavanomaista varastoa järeämpi ja tukevissa ovessa on jykevät lukot. Museon kuuluu viljamakasiinin ohella aitta, riihi ja vuonna 2010–2011 paikalle siirretty Eerolan asuinrakennus. Rakennuksissa on esillä runsaasti vanhaa esineistöä, kuten työvälineitä. Pitäjämuseota ylläpitää Juuka-seura. == Lähteet == Luokka:Juuan nähtävyydet Luokka:Juuan rakennukset ja rakennelmat Luokka:Suomen kotiseutumuseot
Englannin Valioliigan kausi 2021–2022

Englannin Valioliigan kausi 2021–2022 oli englantilaisen seurajalkapalloilun korkeimman sarjatason Valioliigan 30. kausi. Manchester City lähti kauteen hallitsevana mestarina. Kausi alkoi 13. elokuuta 2021. == Joukkueet == Joukkue Paikkakunta Stadion Päävalmentaja Kapteeni Arsenal Lontoo (Holloway) Emirates Stadium Aston Villa Birmingham Villa Park Brentford Lontoo (Brentford) Brentford Community Stadium Brighton & Hove Albion Brighton Falmer Stadium Burnley Burnley Turf Moor – Chelsea Lontoo (Fulham) Stamford Bridge Crystal Palace Lontoo (Selhurst) Selhurst Park Everton Liverpool Goodison Park Leeds United Leeds Elland Road Leicester City Leicester King Power Stadium Liverpool Liverpool Anfield Manchester City Manchester Etihad Stadium Manchester United Manchester Old Trafford Newcastle United Newcastle St James’ Park Norwich City Norwich Carrow Road Southampton Southampton St Mary’s Stadium Tottenham Hotspur Lontoo (Tottenham) Tottenham Hotspur Stadium Watford Watford Vicarage Road – West Ham United Lontoo (Stratford) Olympic Stadium Wolverhampton Wanderers Wolverhampton Molineux Stadium == Valmentajavaihdokset == Joukkue Eroava valmentaja Eron syy Eropäivä Sijoitus sarjataulukossa Uusi valmentaja Alkaen Watford Erotettu 3. lokakuuta 2021 15. 4\. lokakuuta 2021 Newcastle United Yhteinen päätös 20. lokakuuta 2021 19. 20\. lokakuuta 2021 Tottenham Hotspur Erotettu 1. marraskuuta 2021 8. 2\. marraskuuta 2021 Norwich City Erotettu 6. marraskuuta 2021 20. 15\. marraskuuta 2021 Aston Villa Yhteinen päätös 7. marraskuuta 2021 15. 11\. marraskuuta 2021 Newcastle United Väliaikainen sopimus päättyy 8. marraskuuta 2021 19. 8\. marraskuuta 2021 Manchester United Erotettu 21. marraskuuta 2021 7. 21\. marraskuuta 2021 Manchester United Väliaikanen sopimus päättyy 2. joulukuuta 2021 7. 2\. joulukuuta 2021 Everton Erotettu 16. tammikuuta 2022 15. 18\. tammikuuta 2022 Watford Erotettu 24. tammikuuta 2022 19. 25\. tammikuuta 2022 Everton Väliaikainen sopimus päättyy 31. tammikuuta 2022 16. 31\. tammikuuta 2022 Leeds United Erotettu 27. helmikuuta 2022 16. 28\. helmikuuta 2022 Burnley Erotettu 15. huhtikuuta 2022 18. 15\. huhtikuuta 2022 == Sarjataulukko == ==Lähteet== == Aiheesta muualla == * Virallinen sivusto Luokka:Englannin Valioliigan kaudet Luokka:Jalkapallosarjojen kausi 2021–2022/2022
Butyyliglysidyylieetteri

Butyyliglysidyylieetteri (C7H14O2) on eettereihin ja epoksideihin kuuluva heterosyklinen orgaaninen yhdiste. Yhdistettä voidaan käyttää polymeerien ja muiden yhdisteiden valmistukseen. ==Ominaisuudet, valmistus ja käyttö== Huoneenlämpötilassa butyyliglysidyylieetteri on väritöntä tai kellertävää nestettä. Yhdiste liukenee veteen ja useisiin orgaanisiin liuottimiin. Aine reagoi emästen kanssa. Butyyliglysidyylieetteri ärsyttää ihoa, silmiä ja hengitysteitä. Butyyliglysidyylieetterin valmistuksen ensimmäisessä vaiheessa butanoli reagoi epikloorihydriinin kanssa. Muodostuvaa tuotetta käsitellään emäksellä, jolloin muodostuu epoksidirengas. Butyyliglysidyylieetteriä käytetään reagenssina ja viskositeettia alentavana aineena valmistettaessa esimerkiksi laminointeihin, lattioihin ja liimoihin käytettäviä epoksihartseja. Sitä käytetään myös muiden yhdisteiden valmistukseen ja kloorattuja liuottimia stabiloivana aineena.Ha. Q. Pham & Maurice J. Marks: Epoxy Resins, Kirk-Othmer Encyclopedia of Chemical Technology, John Wiley & Sons, New York, 2004. ==Lähteet== Luokka:Eetterit Luokka:Epoksidit
Aurelia (nimi)

Aurelia on naisen etunimi. Se pohjautuu roomalaiseen sukunimeen Aurelius, josta Aurelia on feminiinimuoto. Nimen taustalla on kultaa merkitsevä latinan sana aurum (tai aureus ’kultainen’). Digi- ja väestötietoviraston mukaan Suomessa on elokuuhun 2021 mennessä tilastoitu yli 1 300 Aurelia-nimistä henkilöä. Suurin osa heistä on syntynyt 2000- tai 2010-vuosikymmenellä. ==Nimipäivät== Aurelia-nimi oli mukana Suomen almanakassa vuosina 1740, 1742 ja 1749. Nimipäivä oli 20. syyskuuta.Nivanka, Eino: Suomalaisen almanakan nimipäivät ja kiinteät juhlapäivät vuosina 1705–1955 – Kustaa Vilkuna, Eino Kaskimies, Gösta Hedström & Eino Nivanka (toim.) Suomen almanakan juhlakirja, s. 195\. Helsinki: Helsingin yliopisto & Weilin+Göös, 1957. Virossa Aurelian nimipäivä on 18. kesäkuuta. ==Tunnettuja Aurelioita== * Aurelia Cotta (k. 54 eaa.), Julius Caesarin äiti ==Lähteet== ==Aiheesta muualla== * Etunimien taivutus: Aurelia (Kotimaisten kielten keskuksen verkkojulkaisu) Luokka:Etunimet
Napolinkeltainen

Napolinkeltainen eli napolinkelta eli antimonikelta on punertavankeltainen väriaine. Sitä on käytetty öljyyn (taiteilijavärinä tavallisesti pellavaöljyyn) sekoitettuna maalina sekä emali-, keramiikka-, lasi- ja posliinivärinä. Se on 1702 keksittyä lyijyantimonaattia Pb3(SbO4)2. Aine on veteen liukenematonta jauhetta, joka on valon ja emästen kestävää, mutta muuttuu happojen ja rikkivedyn vaikutuksesta. Napolinkeltainen kuuluu niin sanottuihin normaaliväreihin. Sitä on saatavana vaaleampana ja tummempana sävynä sekä hieman harmahtavana ranskalaisena napolinkeltaisena. Bindheimite-211575.jpg|Lyijyantimonaattia sisältävä bindheimiitti, jota ei kuitenkaan ole käytetty väriaineena. Pigment Brown 24.jpg|Synteettistä napolinkeltaista. ==Lähteet== Luokka:Väriaineet
Robert Pinget

Robert Pinget (1919 Geneve, Sveitsi – 1997 Tours, RanskaPinget, Robert, Kirjasampo, viitattu 1.8.2021Pinget, Robert, Bibliothèque nationale de France, päivitetty 22.12.2007, viitattu 1.8.2021 ) oli sveitsiläissyntyinen ranskankielinen kirjailija. Hän edustaa nouveau roman -koulukuntaa. Pinget oli koulutukseltaan juristi. Hän oli alkuun tunnettu taidemaalarina ja työskenteli Englannissa piirustuksenopettajana. Vuoropuhelun muotoon kirjotetuissa romaaneissaan hän kertoo usein vanhan miehen tarinan, kun tämä on jäänyt yksin ja muisti pettää. Monet romaanit ovat saaneet myös näytelmän muodon. Pinget'n tyyli muistuttaa Samuel Beckettiä. ==Palkinnot ja tunnustukset== * Prix Femina 1965 ==Lähteet== Luokka:Sveitsiläiset kirjailijat Luokka:Ranskankieliset kirjailijat Luokka:Vuonna 1919 syntyneet Luokka:Vuonna 1997 kuolleet
Juuan myllymuseo

Juuan myllymuseo on Puu-Juuassa, Juuan kunnassa Pohjois-Karjalassa sijaitseva myllymuseo. Se on entinen Herralankosken eli Leskelän mylly, ainoa puoliteollisen ajan säilynyt tuotantolaitos Juuassa. Juuanjoen Herralankosken mylly oli toiminnassa ainakin 1880-luvulta 1950-luvun lopulle. Nykyinen mylly on vuodelta 1927. Juuanjoen partaalla sijaitseva mylly, myllytupa ja myllysauna ovat olleet Juuka-seuran omistuksessa vuodesta 1977. Rakennukset muodostavat yhdessä ulkona sijaitsevien myllyrakenteiden kanssa myllymuseon, joka normaalioloissa on auki kesäisin juhannuksesta elokuun loppuun. Myllymuseota ylläpitää Juuka-seura. Myllymuseon alue kuuluu Museoviraston valtakunnallisesti merkittäväksi arvioimaan rakennetun kulttuuriperinnön alueeseen Juuan kirkonkylän vanha keskusta. == Lähteet == Luokka:Juuan nähtävyydet Luokka:Juuan rakennukset ja rakennelmat Luokka:Suomen museot Luokka:Suomen myllyt
Krapkowice (kunta)

Krapkowice on kaupungin sisältävä maalaiskunta Krapkowicen piirikunnassa Puolassa. Sen väkiluku oli vuoden 2019 lopussa 22 568\. Kunnan hallintokeskus on Krapkowicen kaupunki. Krapkowicen kunnan yksitoista kylää ovat Borek, Dąbrówka Górna, Gwoździce, Kórnica, Nowy Dwór Prudnicki, Pietna, Rogów Opolski, Steblów, Ściborowice, Żużela sekä Żywocice. Sen pinta-ala on noin 97 neliökilometriä. Tärkeimmät kunnan aluetta halkovat liikenneyhteydet ovat valtatie 45, A4-moottoritie sekä voivodikunnan tiet 409, 415, 416, 423, 424 ja 428. Huhtikuuhun 2004 asti Krapkowicesta kulki myös rautatielinja 306 Prudnikiin. Krapkowicen naapurikunnat ovat Głogówek, Gogolin, Strzeleczki, Walce ja Zdzieszowice. Sen pinta-alasta noin 67 prosenttia on maatalousmaata. Vuoden 2019 joulukuussa 51,8 prosenttia Krapkowicen kunnan asukkaista oli naisia ja 48,2 prosenttia miehiä. Alle 18-vuotiaat muodostivat kunnan väestöstä 15,0 prosenttia, työikäiset 60,7 prosenttia ja eläkeikäiset 24,3 prosenttia. Väestön keski-ikä oli 43,5 vuotta. Vuoden 2011 väestönlaskennassa kunnan väestöstä 11,0 prosenttia oli saksalaisia. Kunnan työttömyysaste oli vuoden 2019 lopussa 6,2 prosenttia. == Lähteet == == Aiheesta muualla == * Luokka:Opolen voivodikunnan kunnat
Axel Oskar Achates Standertskjöld

Axel Oskar Achates (Akates) Standertskjöld (31. joulukuuta 1847 Janakkala – 7. heinäkuuta 1942 Helsinki) oli suomalainen maanviljelijä, sotilas ja valtiopäivämies. Standertskjöldin vanhemmat olivat Henrik Johan Standertskjöld ja Margareta Christina von Kraemer. Insinööri, virkamies Henrik Carl Gustaf August Standertskjöld ja insinööri, tehtailija Hugo Standertskjöld olivat hänen veljiään. Standertskjöld palveli sotilaana ensin Suomessa ja sitten venäläisissä joukko-osastoissa vuodesta 1870, palveluksesta hän erosi kapteenina 1884 ja toimi sitten maanviljelijänä. Viimeiset vuotensa hän asui Helsingissä.Geni: Axel Oskar Akates Standertskjöld Viitattu 1.8.2021. Standertskjöld oli aatelissäädyssä edustaja valtiopäivillä 1885.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419-1424. ==Lähteet== Luokka:Suomalaiset upseerit Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1847 syntyneet Luokka:Vuonna 1942 kuolleet
Aurelia

Aurelia voi tarkoittaa ainakin seuraavia asioita: * Aurelia, naisen etunimi * Aurelia, kaupunki Yhdysvalloissa, Iowan osavaltiossa * Aurelia, kiekkomeduusoihin kuuluva eläinsuku * Aurelia, kuvitteellinen elinkelpoinen planeetta * 419 Aurelia, asteroidi * Via Aurelia, roomalainen tie * Aurelia Turbines, suomalainen teollisuusyritys * Lancia Aurelia, Lancian vuosina 1950–1958 valmistama automalli.
Yhdystie 6741

Yhdystie 6741 on Pohjanmaan maakunnassa sijaitseva yhdystie Vaasassa ja Mustasaaressa. Yhdystie alkaa Mustasaaresta Mobackenin kylästä ja päättyy Vaasan torille. Yhteensä tie on noin 17,5 kilometriä pitkä. Mustasaaren puolella tietä on kuusi kilometriä. Yhdystiellä on Vaasassa lyhyt kilometrin pituinen yhteinen osuus eurooppatie E12:n kanssa. Ennen vuotta 1996 tie oli seututie 674, mutta se muutettiin yhdystie 6741:ksi vuoden 1996 tienumerointiuudistuksessa. == Reitti == Mobacken–Sulva–Munsmo–Sundom–Vaskiluoto–Vaasa Tie kulkee Vaskiluotoon asti entisen Sulvan kunnan alueella. === Tien kulku === Yhdystie 6741 alkaa Mustasaaren Mobackenin kylän lähellä seututie 673:n risteyksestä. Noin kilometrin jälkeen tie saavuttaa Sulvan kirkonkylän, jonka läpi se kulkee. Sulvassa yhdystie risteää muun muassa Stundarsintien kanssa, joka johtaa Stundarsin ulkoilmamuseoon. Sulvan kirkonkylän jälkeen noin kilometrin jälkeen tie saavuttaa Munsmon kylän, jossa se ylittää Sulvanjoen. Joen jälkeen tie kohtaa kahden kilometrin päästä Mustasaaren ja Vaasan rajan. Kunnanrajasta Vaasaan päin tie saavuttaa pian Sundomin suuralueen Översundomin kaupunginosan, jossa tie kääntyy pohjoiseen hieman koilliseen päin kaartaen Sundomintien risteyksessä. Sekä ennen risteystä että risteyksen jälkeen tie risteää Öjbergetin hiihtokeskukseen johtavien teiden kanssa. Tähän asti tie on ollut melko mutkainen, mutta Sundomintien risteyksestä 1,5 kilometriä Vaasaan päin yhdystie kulkee Yttersundomin lävitse, jonka jälkeen tie jatkuu melko suorana päätepisteeseensä asti. Sundomin jälkeen tie kulkee kolmen kilometrin verran metsän läpi, jonka jälkeen tie menee Sundomin siltaa pitkin Vaskiluotoon. Vaskiluodossa tie kaartaa loivasti koilliseen ja saapuu Vaskiluodon sillalle. Sillan jälkeen tie menee Vaasanpuistikkoa pitkin aina Vaasan kauppatorille asti, joka on yhdystien päätepiste. Torilla risteävät valtatiet 3, 8 ja 18. === Tien osoitenimet === Yhdystien osoitenimenä on Mobackenista aina Sundomintien risteykseen asti Sulvantie. Tästä Yttersundomiin tien nimi on Sundomintie, josta se jatkaa Myrgrundintienä Näsintien risteyksestä Vaskiluotoon asti. Vaskiluodossa tien nimi on Moottorikatu Vaskiluodon sillalle saakka, jolloin nimeksi muuttuu Sininen tie sillan ajaksi. Vaasan keskustassa yhdystien nimi on viimeiset 600 metriä Vaasanpuistikko. == Lähteet == 6741 Luokka:Vaasan liikenne Luokka:Mustasaaren liikenne Luokka:Vaskiluoto Luokka:Sundom Luokka:Sulva
Vuolukivimuseo

Vuolukivimuseo on Juuan kunnan Nunnanlahdessa Pohjois-Karjalassa sijaitseva, vuolukiven tuottamista, jalostamista ja käyttökohteita esittelevä museo. Nunnanlahden vuolukiviesiintymää alettiin hyödyntää 1800-luvun lopulla. Museossa on esillä vuolukiven louhintaan ja työstöön tarkoitettuja työkaluja 1900-luvun alkupuolelta, esimerkiksi hakkuja, poranteriä, kivisahoja ja kivenkuljetuskärryjä. Museorakennuksen vierestä lähtee lyhyehkö kaivoshistoriallinen kävelypolku. Se alussa on vuonna 1912 tapahtuneen Nunnanlahden kaivosonnettomuuden muistomerkki vuodelta 1993 ja myöhemmin kävelijä voi kurkistaa esimerkiksi nykyään osin veden täyttämään vanhaan avolouhokseen. Vuolukivimuseo löytyy Joensuuntien varrella sijaitsevan Kivikylän rakennuksen takapihalta. Paljolti omatoimiperiaatteella toimiva museo on avoinna arkisin kello 9-16. == Lähteet == Luokka:Juuan nähtävyydet Luokka:Juuan rakennukset ja rakennelmat Luokka:Suomen museot Luokka:Suomen teollisuushistoria
Jonas Müller

Jonas Müller (s. 19. marraskuuta 1995 Berliini) on saksalainen jääkiekkoilija ja olympiamitalisti, joka edustaa DEL-joukkue Eisbären Berliniä. Hän on pelipaikaltaan puolustaja. == Ura == Müller on Eisbären Berlinin kasvatti. Kaudella 2013-2014 hän debytoi ammattilaistasolla pelaten Eisbärenin joukkueessa 11 ottelua ilman tehomerkintöjä. Seuraavalla kaudella hän pelasi 27 ottelua Berlinissä sekä 20 ottelua lainalla Saksan toiseksi korkeimmalla sarjatasolla pelaavassa Dresdner Eislöwenissä. Hänet valittiin myös edustamaan Saksan alle 20-vuotiaiden maajoukkuetta nuorten maailmanmestaruuskilpailuissa. Müller pelasi turnauksessa kuusi ottelua saaden tilastoihinsa yhden kahden minuutin rangaistuksen. Kausi 2015-2016 oli Müllerin ensimmäinen kokonainen pääsarjatasolla. Hän teki 51 ottelussa tehot 1+11=12. Kaudella 2017-2018 hänellä oli koko DELin paras plus/miinus-tilasto. Müller valittiin ensimmäisiin aikuisten arvokisoihinsa, kun hän pääsi edustamaan Saksaa Pyeongchangin vuoden 2018 talviolympialaisiin. Turnauksen viidessä pelaamassaan ottelussa hän teki yhden maalin. Saksa voitti olympiahopeaa. Müller valittiin myös maailmanmestaruuskilpailuihin samana vuonna sekä 2019 ja 2021. Eisbären Berlin voitti kaudella 2020-2021 Saksan mestaruuden. Toukokuussa 2021 Müller ja Eisbären solmivat kolmen vuoden pituisen jatkosopimuksen. Uuden sopimuskauden ensimmäinen kausi päättyi jälleen Saksan- mestaruuteen. == Tilastot == 2013–2014 Eisbären Berlin DEL 11 0 0 0 0 – – – – – 2014–2015 Eisbären Berlin DEL 27 1 6 7 12 3 0 0 0 0 U20 6 0 0 0 2 Dresdner Eislöwen DEL2 20 1 4 5 10 5 0 0 0 10 2015–2016 Eisbären Berlin DEL 51 1 10 11 34 7 1 0 1 0 2016–2017 Eisbären Berlin DEL 29 2 7 9 18 14 1 2 3 14 2017–2018 Eisbären Berlin DEL 51 3 4 7 73 18 0 7 7 10 OK 5 1 0 1 2 MM 7 0 1 1 16 2018–2019 Eisbären Berlin DEL 37 5 5 10 34 8 0 0 0 10 2019–2020 Eisbären Berlin DEL 51 0 15 15 71 – – – – – 2020–2021 Eisbären Berlin DEL 37 7 8 15 32 9 0 2 2 4 MM 10 0 1 1 4 2021–2022 Eisbären Berlin DEL 55 4 16 20 34 12 3 3 6 10 OK 4 0 1 1 0 MM 8 1 1 2 2 2022–2023 Eisbären Berlin DEL 54 5 9 14 29 – – – – – MM 10 2 3 5 2 10 kautta yhteensä DEL 403 28 80 108 337 71 5 14 19 48 == Lähteet == * === Viitteet === Luokka:Saksalaiset jääkiekkoilijat Luokka:Saksalaiset olympiamitalistit Luokka:Vuonna 1995 syntyneet Luokka:Elävät henkilöt
Alfred Edgar Wasastjerna

Alfred Edgar Wasastjerna (5. kesäkuuta 1821 Maalahti – 23. huhtikuuta 1906 Espoo) oli suomalainen insinööri ja valtiopäivämies.Yrjö Kotivuori, Ylioppilasmatrikkeli 1640–1852: Alfred Edgar Wasastjerna. Verkkojulkaisu 2005. Viitattu 1.8.2021. Wasastjernan vanhemmat olivat konttorikirjuri Johan Jakob Falander, vuodesta 1808 Wasastjerna, ja Katarina Kristina Bange ja puoliso vuodesta 1857 Maria Adelaide Boij (k. 1908). Maanviljelysneuvos Karl Alfred Wasastjerna, kansanedustaja Osvald Wasastjerna, juristi Uno Alfons Wasastjerna ja arkkitehti Knut Wasastjerna olivat heidän poikiaan.Geni: Knut Edgar Wasastjerna Viitattu 1.8.2021. Alfred Edgar Wasastjerna tuli ylioppilaaksi Helsingissä 1837 ja Uppsalassa 1840. Hän oli vuorikoulun oppilas Falunissa 1843–1844. Wasastjerna toimi vaaitsijana Saimaan kanavan työmaalla 1845, vt. työnjohtaja 1846 ja vakinaisena 1847. Hän oli samalla tie- ja vesikulkulaitosten insinöörikunnan 4. luokan insinööri (luutnantti) 1848, 3. luokan insinööri (alikapteeni) 1857, 2. luokan insinööri (kapteeni) 1858 ja 1. luokan insinööri (everstiluutnantti) 1862. Piiri-insinööriksi Tampereen piirissä hän tuli 1867. Hän sai siirron siviilivirkakuntaan 1. luokan insinöörinä 1870, jolloin hänestä tuli tie- ja vesikulkulaitosten ylihallituksen yli-insinööri. Tästä toimesta hän erosi 1881. Wasastjerna oli aatelissäädyssä edustaja valtiopäivillä 1877–1878 ja 1885.Förteckning öfver Ridderskapets och Adelns medlemmar vid Landtdagen i Helsingfors år 1877. Protokoll fördt hos Finlands Ridderskap och Adel vid Landtdagen 1877. Sjette häftet. Helsingfors: Finska Litteratur-Sällskapets Tryckeri, 1879, s. 1903-1907.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419-1424. ==Lähteet== Luokka:Suomalaiset insinöörit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1821 syntyneet Luokka:Vuonna 1906 kuolleet
Kiinan Taipei kesäolympialaisissa 2020

Kiinan tasavalta (Taiwan) osallistui Tokion kesäolympialaisiin 2020 nimellä Kiinan Taipei, kuten aiemminkin. Maa ei ole voinut osallistua olympialaisiin virallisella nimellään tai nimellä Taiwan johtuen Kiinan kansantasavallan vastustuksesta. == Mitalistit == Mitali Nimi Urheilumuoto Laji Päivämäärä Kuo Hsing-chun Painonnosto Naisten 59 kg 27. heinäkuuta Lee Yang Wang Chi-lin Sulkapallo Miesten kaksinpeli 31. heinäkuuta Yang Yung-wei Judo Miesten 60 kg 24. heinäkuuta Deng Yu-cheng Tang Chih-chun Wei Chun-heng Jousiammunta Miesten joukkue 26. heinäkuuta Lee Chih-kai Voimistelu Miesten hevonen 1. elokuuta Lo Chia-ling Taekwondo Naisten 57 kg 25. heinökuuta Lin Yun-ju Cheng I-ching Pöytätennis Sekapeli 26. heinäkuuta Chen Wen-huei Painonnosto Naisten 64 kg 27. heinäkuuta Pan Cheng-tsung Golf Miesten turnaus 1. elokuuta == Joukkue == Kiinan Taipei lähetti Tokioon 68-henkisen joukkueen, joista 33 on miehiä ja 35 naisia. == Lähteet == Luokka:Valtiot kesäolympialaisissa 2020 Luokka:Kiinan Taipei olympialaisissa
Piramerd

Piramerd (1867–1950) oli kurdinkielinen kirjailija. Hän toimi Turkissa virkamiehenä mutta erosi virasta 1920-luvulla ja työskenteli vuodesta 1926 toimittajana lehdessä nimeltä Zhian, myöhemmin Zhin. Hän kehitti kurdin kieltä, julkaisi kansanrunoja ja kirjoitti poliittisia ja isänmaallisia runoja. ==Lähteet== ==Aiheesta muualla== * Piramerd, Iraniconline.org Luokka:Kurdikirjailijat Luokka:Vuonna 1867 syntyneet Luokka:Vuonna 1950 kuolleet
Täällä kaukana (Lauluja vuosilta 2011–2021)

Täällä kaukana (Lauluja vuosilta 2011–2021) on suomalaisen Tilhet, pajut ja muut -folk-popyhtyeen 30. huhtikuuta 2021 julkaistu akustinen kokoelma-albumi. Kokoelmalla kappaleet duona tulkitsevat kuusihenkisen yhtyeen solisti Anna- Sofia Tuominen ja kitaristi Juho Hoikka. Kokoelmalla on kaksi aiemmin julkaisematonta kappaletta ”Heinäkuussa helottaa” ja ”Linnut”. Kappaleet on äänitetty heinäkuussa 2020 Tyrvännön kylätalolla. == Kappaleet == Kaikki kappaleet on säveltänyt ja sanoittanut Juho Hoikka. == Lähteet == == Aiheesta muualla == * Täällä kaukana (Lauluja vuosilta 2011–2021) -kokoelma Discogs- sivustolla Luokka:Vuoden 2021 kokoelma-albumit Luokka:Suomalaiset folkalbumit Luokka:Suomalaiset popalbumit
Kadriorgin puisto

Kadriorgin puisto on puisto Kadriorgin asuinalueella Kesklinnan kaupunginosassa Tallinnassa, Virossa. Alueeltaan noin 70 hehtaarin kokoinen puisto on rakennettu Pietari Suuren kesäasunnon Kadriorgin palatsin ympärille. Puistoa alettiin rakentaa vuonna 1718 samaan aikaan palatsin kanssa. Puiston reunalla sijaitsee myös Viron presidentinpalatsi. Puistoon rakennettiin vuonna 2011 japanilaistyylinen puutarha, jonka on suunnitellut japanilainen arkkitehti Masao Sone. == Kuvagalleria == Kadrioru Kunstimuuseum.jpg|Kadriorgin palatsi Kadriorg, Tallinn, Estonia - panoramio (12).jpg|Kadriorgin palatsin sisäpihaa Kadriorg, Tallinn, Estonia - panoramio (19).jpg|Kanaali Kadriorgin puistossa KadrioruJapaneseGarden01.jpg|Japanilainen puutarha == Lähteet == == Aiheesta muualla == Luokka:Tallinnan nähtävyydet
San Marino kesäolympialaisissa 2020

San Marino osallistui Tokion kesäolympialaisiin vuonna 2020. Maa ilmoitti kisaavansa yhteensä neljässä urheilumuodossa. San Marinon kapteenivaltionhoitajat sekä maan urheiluministeri osallistuivat avajaistilaisuuteen. == Mitalistit == Mitali Nimi Urheilumuoto Laji Päivämäärä Gian Marco Berti, Alessandra Perilli Ammunta Seka trap 31. heinäkuuta Alessandra Perilli Ammunta Naisten trap 29. heinäkuuta Myles Amine Paini Miesten vapaapainin 86 kg 5. elokuuta == Joukkue == San Marino lähetti Tokioon 5-henkisen joukkueen, johon kuului 3 miestä ja 2 naista. == Lähteet == Luokka:Valtiot kesäolympialaisissa 2020 Luokka:San Marino olympialaisissa
Violent Pop

Violent Pop on Blind Channelin maaliskuussa 2020 julkaisema albumi, joka on järjestyksessään yhtyeen kolmas. Yhtyeen oli tarkoitus soittaa albuminjulkaisukonsertti Helsingin The Circuksessa 25. huhtikuuta 2020, mutta koronaviruspandemia siirsi kaikki julkaisukiertueen esiintymiset. Albumilla vierailevat DJ-tuottaja Alex Mattson ja Amaranthe-yhtyeen murinalaulaja Henrik ”GG6” Englund. Mattsonista tuli myöhemmin vuonna 2020 Blind Channelin virallinen jäsen. Albumin nimi viittaa violent pop -nimitykseen (), jolla Blind Channel on kuvaillut musiikkityyliään alkuajoista lähtien (vrt. HIMin love metal). Laulaja-kitaristi Joel Hokan mukaan (2014) musiikissa yhdistyvät raskas moderni rock- ja metallimusiikki, koneet ja rapmusiikki sekä popmaneerit. == Kappaleet == # # # # # # # # # # # == Kokoonpanot == * Joel Hokka – laulu, kitara * Niko Moilanen – laulu * Joonas Porko – kitara, taustalaulu * Tommi Lalli – rummut * Olli Matela – bassokitara === Vierailevat muusikot === * Alex Mattson – lyömäsoittimet, samplet (kappaleessa ”Timebomb”) * GG6 – laulu (kappaleessa ”Snake”) == Singlet == * ”Over My Dead Body” (2018) * ”Timebomb” (2019) * ”Snake” (2019) * ”Died Enough for You” (2019) * ”Fever” (2020) * ”Gun” (2020) == Arvostelut == * Kaaoszine: 9-/10Kuolleen ruumiini yli, eli nuoruuden intoa ja energiaa – arviossa Blind Channelin ”Violent Pop == Lähteet == == Aiheesta muualla == * Violent Pop Discogsissa Luokka:Blind Channelin albumit Luokka:Vuoden 2020 albumit
Fredrik Frithiof Maximilian Gottlieb von Zansen

Fredrik Frithiof Maximilian Gottlieb (Max) von Zansen (22. heinäkuuta 1844 Espoo – 24. syyskuuta 1907 Hattula) oli suomalainen maanmittari ja valtiopäivämies. Von Zansenin vanhemmat olivat juristi Fredrik Ernst Gottlieb von Zansen ja Amanda Lovisa Amalia von Kraemer ja puoliso vuodesta 1869 Erika Gustava Lindeqvist. Arkkitehti Onni von Zansen ja opettaja Fredrik von Zansen olivat heidän poikiaan. Von Zansen kävi maanmittarikoulua vuodesta 1863 ja toimi auskultoituaan vuodesta 1869 varamaanmittarina, sekä vuoden 1884 lopusta alkaen komissiomaanmittarina Hämeen läänissä aina vuoteen 1905 asti.Geni: Fredrik Frithiof Maximilian Gottlieb von Zansen Viitattu 1.8.2021.Adliga ätten von Zansen nr 2091, Tab 5 Viitattu 1.8.2021. Von Zansen oli aatelissäädyssä edustaja valtiopäivillä 1882 ja 1885.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, s. 1489-1493.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419-1424. Von Zansenin veli oli insinööri, virka- ja valtiopäivämies Fredrik Nikolai Onni Theodor von Zansen.Ylioppilasmatrikkeli 1853–1899: Von Zansen Fredrik Nikolai Onni Theodor Viitattu 8.8.2021. ==Lähteet== Luokka:Suomalaiset maanmittarit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1844 syntyneet Luokka:Vuonna 1907 kuolleet
Daemon (albumi)

Daemon on black metal -yhtye Mayhemin kuudes studioalbumi, joka julkaistiin 25. lokakuuta 2019. == Kappaleet == # # # # # # # # # # == Arvostelut == * Imperiumi: 8/10Mayhem Daemon Viitattu 1.8.2021. * Metalliluola: 9-/10Mayhem – Daemon (2019) Viitattu 1.8.2021. * Soundi: Levyarvio: Mayhemin uutuus tekee kunniaa ysäribläkkikselle – Daemon on sekä intensiivinen että kimurantti albumi Viitattu 1.8.2021. == Lähteet == == Aiheesta muualla == * * Luokka:Vuoden 2019 albumit Luokka:Mayhemin albumit